Veiligheid opgeskerp ná voorval in Tafelberg Nasionale ParkFoto: bobview.com Veiligheid in die Tafelberg Nasionale Park is opgeskerp nadat ŉ besoeker aan die park deur twee gewapende jong mans voorgekeer is. Volgens Lauren Howard-Clayton, streekkommunikasiebestuurder van SANParke, is daar bykomende hulpbronne beskikbaar gestel sodat die gebied gepatrolleer en gemonitor kan word ná die voorval wat Sondag by Red Hill naby Simonstad plaasgevind het. “Die man het in die rigting van die Kleinplaasdam gestap toe twee jong mans wat in denims en swart kappiebaadjies geklee was skielik te voorskyn gekom het.” Die verdagtes was met messe en ŉ vuurwapen gewapen. Volgens Howard-Clayton het die slagoffer sy besittings neergegooi en weggehardloop om sy vriende wat ook in die omgewing was te waarsku. Veldwagters was vinnig op die toneel, maar die verdagtes het reeds spore gemaak. Die slagoffer is na die toneel vergesel waar hy sy besittings kon terugkry. SANParke het die volgende raad vir besoekers aan sy parke: